**RAZPIS VODENJE AKTIVA 1** Ljubljana, 30. 5. 2017

Program Vodenje aktiva 1 je **namenjen vodjem strokovnih aktivov** na šolah in vrtcih, ki bi radi razvijali in/ali nadgradili znanje ter krepili zmožnosti za vodenje.

Vse več je namreč empiričnih dokazov in širšega konsenza med raziskovalci in praktiki, da distribuirano vodenje z uspešnimi vodji strokovnih aktivov pomembno prispeva k učinkovitemu in uspešnemu vodenju ter ustvarjanju profesionalnih učečih se skupnosti kot temeljev prihodnosti šol in vrtcev. Za vodje strokovnih aktivov, ki so primarno strokovnjaki za področje učenja in poučevanja, je tako bistvenega pomena, da so opolnomočeni tudi za področje vodenja. Program je zasnovan tako, da izhaja iz nalog vodij aktivov, kot jih predpisuje zakonodaja, a hkrati krepi tudi znanja in zmožnosti za druge vloge in naloge, v katerih se vodje aktivo v vsakdanji praksi znajdejo. V programu se prepletata teorija in praksa, vodje strokovnih aktivov bodo dobili priložnosti za praktično preizkušanje pridobljenega znanja in zmožnosti ter izmenjavo mnenj in izkušenj s kolegi ter gosti. Eden ključnih dejavnikov učenja v programu bo mreženje vodij strokovnih aktivov.

**Vsebine programa**

* Vloge, naloge, položaj, vpliv in izzivi vodenja aktiva
* Vodenje sestankov in reševanje težav
* Uvajanje sprememb
* Organizacijski vidiki vodenja in distribuirano vodenje
* Karierni in profesionalni razvoj vodij aktiva

**Trajanje in izvedba programa**

Programa traja od oktobra 2017 do junija 2018 in obsega **5 srečanj** oz. 40 kontaktnihur ter izvedbo dveh mreženj. Datumi srečanj:

* prvo srečanje: **12. oktober 2017**
* drugo srečanje: **7. december 2017**
* tretje srečanje: **6. februar 2018**
* četrto srečanje: **12. april 2018**
* peto srečanje**: 28. maj 2018**

**Prijava in kotizacija**

Rok za prijavo je 30. junij 2017. Število udeležencev je omejeno na 40. Kotizacija za enega udeleženca v programu znaša 148 EUR (+ DDV).

Prosimo vas, naj ravnatelj ali direktor izpolni [E-prijavnico](http://sris.solazaravnatelje.si/Prijavnice/PrijavniObrazecPlain.aspx?id=149) in vanjo vpiše vodje strokovnih aktivov, ki jih želi vključiti v program. Dodatna pojasnila dobite pri koordinatorici programa na naslovu lea.avgustin@solazaravnatelje.si.

 Lep pozdrav.

 dr. Mihaela Zavašnik Arčnik, dr. Vladimir Korošec,

vodja programa direktor